Strategi for brug af kombineret udlejning 
BESLUTNING 
Zahra Lauritsen, Kenneth Eriksen, Casper Andreasen, Nick Olsen, Jim Danielsen og Bøje Jepsen 
Elisabeth Krogh kunne tiltræde indstillingen i overensstemmelse med Magistratens anbefaling.  
Marcus Lind kunne ikke tiltræde indstillingen.  
Forslag til brug af kombineret udlejning for at styrke udviklingen mod en mere alsidig beboersammensætning i 
Gellerup/ [adresse], [adresse], [adresse] og [adresse]. Brugen af kombineret udlejning stilles i bero, hvis 
forholdene ændres væsentligt. 
 
 
 
RESUMÉ 
Kombineret udlejning blev indført som redskab i 2005 og har rod i den daværende regerings strategi mod 
ghettoisering. Regelsættet blev med byrådets beslutning af 11. januar 2006 indarbejdet som en del af 
Integrationspolitikkens bosætningsindsats. 
 
Reglerne om kombineret udlejning kan indføres i de almene boligafdelinger, som er på en liste, som 
Ministeriet for By, Bolig og Landdistrikter udarbejder. Hvis byrådet efterfølgende beslutter, at reglerne skal 
gælde i en given afdeling, betyder det, at ansøgere, der i længere tid har modtaget kontanthjælp, ikke kan 
tildeles en bolig der. 
 
I [adresse] blev reglerne indført i [adresse] og [adresse] i 2006 og [adresse] og [adresse] i 2007 
for at styrke udviklingen mod en mere alsidig beboersammensætning i områderne.   
 
Siden er det blevet muligt at indføre reglerne i yderligere fem aarhusianske boligområder, således at knap 
8.900 boliger ud af kommunens i alt 40.000 almene familieboliger nu kan omfattes. 
 
Der er derfor behov for en samlet tilgang til kombineret udlejning ud fra en vurdering af effekten for såvel de 
berørte som tilstødende boligområder. De omfattede boligforeningers erfaringer og holdninger er tillige belyst i 
fælles drøftelse med Sociale Forhold og Beskæftigelse samt Teknik og Miljø.  
 
På denne baggrund anbefales det, at kombineret udlejning fortsættes for Gellerup/Toveshøj, [adresse] og 
[adresse] og indføres i [adresse]. 
 
Kombineret udlejning anbefales ikke indført i [adresse], Vorrevangen og [adresse] og på nuværende 
tidspunkt heller ikke i [adresse]. 
INDSTILLING 
At 1) Kombineret udlejning forlænges i [adresse]/Toveshøj, [adresse] og [adresse] og indføres i 
[adresse] for den 5-års periode, som lovgivningen giver mulighed for. 
 
At 2) Teknik og Miljø bemyndiges til, i samarbejde med Socialforvaltningen og Borgmesterens Afdeling, helt 
eller delvist at stille brugen af kombineret udlejning i bero, hvis forholdene ændres væsentligt. 
Sagens forløb 
09-01-2014 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
13-01-2014 Magistraten 
 
Fremsendes til [adresse] med bemærkning, at Magistraten i mødet den 13. januar 2014 anbefaler, at byrådet 
tiltræder Magistratsafdelingen for Teknik og Miljøs indstilling af 13. december 2013. 
 
 
Sanne Bruun og Bertil Poulsen tog forbehold. 
 
 
Irma Olesen var forhindret i at deltage i sagens behandling. 
 
22-01-2014 [adresse] 
 
Fremsendes til Teknisk Udvalg til behandling i henhold til beslutning i byrådets møde den 22. januar 2014. 
 
03-02-2014 Teknisk Udvalg 
 
Sagens behandling udsat. 
 
17-02-2014 Teknisk Udvalg 
 
Zahra Lauritsen, Kenneth Eriksen, Casper Andreasen, Nick Olsen, Jim Danielsen og Carlo Mortensen 
kunne tiltræde indstillingen i overensstemmelse med Magistratens anbefaling.  
 
Marcus Lind kunne ikke tiltræde indstillingen. 
 
05-03-2014 [adresse] 
 
Sagens behandling blev udsat i byrådets møde den 5. marts 2014 
 
26-03-2014 Aarhus Byråd 
 
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. marts 
2014 har vedtaget Magistratens foranstående indstilling af 13. januar 2014.    
 
 
Enhedslisten De Rød-Grønnes byrådsgruppe og Liberal Alliances byrådsgruppe kunne ikke tiltræde indstillingen. 
 
 
Ændringsforslag fra Enhedslisten De Rød-Grønnes byrådsgruppe blev ikke vedtaget.    
 
 
Ændringsforslag:  
 
 
At 1) Områder under boligforeninger, der ikke ønsker kombineret udlejning, skal ikke omfattes af kombineret 
udlejning. Det vil sige, at Gellerup/Toveshøj ikke omfattes af kombineret udlejning.   
 
 
At 2) Boligforeninger, der er omfattet af kombineret udlejning, skal holdes økonomisk skadesfri, eksempelvis som 
det har været gjort frem til 2012 i forhold til aftalen mellem Brabrand Boligforening og [adresse].   
 
